Staking by Northam-platinummyn beëindigZondereinde-myn in Northam, Limpopo Foto: Russell and Associates (Skakelagentskap vir die maatskappy Northam Platinum) ŉ Onbeskermde staking by Northam Platinum se Zondereinde-myn in Limpopo het tot ŉ einde gekom, het die vakbond NUM Dinsdag gesê. “Lede van NUM by Northam Platinum het ŉ voorlopige memorandum van verstandhouding onderteken wat tussen die NUM en die bestuur opgestel is,” het Ecliff Tantsi, NUM se hoofonderhandelaar by die maatskappy, gesê. Die staking het ses dae lank geduur. Lede van NUM het op 13 Januarie begin staak en aangevoer die maatskappy verontagsaam sy beleide. “Die bestuur wou eensydig die siekebriefbeleid en aanstellingsbeleid wysig,’ het Tantsi gesê. “Hulle het gepoog om werknemers met geldige siekebriewe te dissiplineer en hulle te dwing om te werk terwyl hulle beseer is of siek is.” Hy het gesê kragtens die memorandum sal alle stakers Woensdag terugkeer werk toe. Albei partye het ŉ beroep gedoen op vrede in die werksplek en stabiliteit in arbeidsverhoudinge.